Birthdate - Astrodienst Guest user u1349646041
23-Apr-2017, 10:43 UT/GMT Wat ‘n wakkerword – Caronamouna hfs 14 – toortsie.com
Junie 23, 2020 Junie 23, 2020 ~ Toortsie
Hierdie is deel van ‘n vervolgverhaal wat deur die Towerinne geskryf word. U kan die hele verhaal hier lees: https://fresh.inlinkz.com/p/c0342166738644c9875c54b4f5669017
Bedremmeld word ek wakker. Ek is lyfseer. My kop is seer. Ek voel naar. Dit is koud en ek bibber behoorlik. Ek kyk om my en sien die allervreeslikste ding: Ek en die meeste ander Towerinne is opgesluit in ‘n draadkamp! Nee! Dit kan nie wees nie! Wat gaan aan? Tannie Frannie sit op ‘n stoel aan die buitekant van die kamp by die hek en lees kliphard een of ander vreemde storie oor varkies wat almal op hok is. Wat bedoel sy? Varkies op hok? Genade! Hester loop soos ‘n regte samajoor al om die hok, ook aan die buitekant. Virgo is ook daar. Buite. Ons ander lot is toegesluit in ‘n hok van draad! Waddehel! Ja! WADDEHEL GAAN HIER AAN?
Ek verstaan hierdie ding nou glad nie. Dit is duidelik ‘n nagmerrie. Want dit ís Rebusfontein, maar hoekom is ons in ‘n draadhok? Op Rebusfontein? Ons veilige hawe? Dinge klop nie. Regtig nie.
Wat ek kan onthou is dat ek en Seegogga besluit het ons het nou genoeg van hierdie ou Caronastories en dat ons Rebusfontein toe is. O genade! Die SPINNEKOP! SO GROOT SOOS ‘N HUIS! Moenie sê hulle het nou hierdie verskriklike kamp gebou om ons te beskerm teen die SPINNEKOP nie? NEEEE! Wat het van die wêreld geword? Die misdadigers loop vry rond die onskuldige mense sluit hulleself toe, word selfs in hegtenis geneem omdat hulle buitenstyd rondloop. Is dit wat nou hier op Rebus gebeur? Ons Rebus? Moet ons nou ook toegesluit word om ons te beskerm teen die spinnekoppe?
Ek kan onthou dat ons dadelik die ander Towerinne laat weet het hier is ‘n noodgeval en soos een man het hulle almal gekom. Una het nog ewe gedink ek verbeel my dat die spinnekop so groot is soos ‘n huis en wou nie luister toe ek vir haar skree dat sy moet KOM nie. Dis toe dat daai verskriklike groot spinnekop haar vang! Ons almal het gegaan om haar te verlos van die spinnekoppe daar by die grot, ek heel agter. Christa het by die huis gebly om met Kosie, die Robothond en sy drone in kontak te bly en ons te waarsku as daar gevaar is. Sy het laat weet van ‘n vreemde beweging by die boshuisie. Verder kan ek nie onthou nie.
Maar hoekom is ons in ‘n draadhok? Hester lyk kwaad. Asof sy vir ons kwaad is. Hoekom is sy só kwaad vir ons? Ons is dan haar kamerade? Mede-Towerinne? Wat gaan aan? En dan praat hulle iets van Kamp Goldilocks? Nee, hier is groot dinge verkeerd.
Sommer net die Toortsie se verbeelding wat op hol is. Towerinne, ek het julle nodig om verder te skryf sodat ons hierdie storie kan ontrafel asb.
‹ PreviousFacebook is ‘n uitlokker
82 thoughts on “Wat ‘n wakkerword – Caronamouna hfs 14”
Junie 23, 2020 om 8:14 vm
Toorts , hou moed! Ek ko-o-om! Ek sal julle kon red!!! Gmf, as hierdie knypertjies spinnedrade om Una kan afknip, sal hulle regte draad ook kan knip! Ons gaan party!
Junie 23, 2020 om 8:18 vm
Junie 23, 2020 om 1:00 nm
Ek kom met die voorraad…
Junie 23, 2020 om 1:06 nm
Ek reken op jou.
Junie 23, 2020 om 8:40 vm
Oef, iemand moet vir Hester leer drink sodat sy kan saampaartie. Mens kan nie altyd so kwaad bly nie en dalk sal ‘n babbelas haar goed doen! Gaan ons die storie verder vat?
Junie 23, 2020 om 10:03 vm
Beslis, hier kan sports kom.
Junie 23, 2020 om 11:00 vm
Junie 23, 2020 om 10:16 vm
Daar is genoeg los drade….jou bui, kamp Goldilocks, Towerin rehab,Kosie wat weg is, Broodina wat nie weg is nie….😉😂😂
Junie 23, 2020 om 10:20 vm
Genadiglik is hier uitstekende Towerinskrywers onder ons en ek weet sommer hulle sal alles vir ons opfix. 🙂
Junie 23, 2020 om 11:02 vm
Is jy seker omtrent Broodina?? Ek kan daai dame nie vát nie – en ja, ek weet dis slegte Afrikaans, maar dit sê so lekker.
Junie 23, 2020 om 11:03 vm
Gaan lees my chêpter mooi….ek laaik haar niks, sy is laer as haaidinges, dis onner dir see….😉🤣🙉🙈🙊
Junie 23, 2020 om 11:09 vm
Junie 23, 2020 om 11:57 vm
Haaidinges! Ja sy is!
Junie 23, 2020 om 11:58 vm
Met haar weet ‘n mens nooit. Ek sou nie rustig slaap nie.
Junie 23, 2020 om 11:17 vm
Hester ek voel ook so oor die gedrinkery. Been there, done that… bought the Tshirt. Wens die klomp wil nou Oros begin drink 😂😂😋😋😋
Junie 23, 2020 om 11:31 vm
Kom ons gee hulle Jamaikagemmer in en vertel hulle dis Boegoebrandewyn.
Junie 23, 2020 om 11:47 vm
Slim plan 😁😁😁😁
Junie 23, 2020 om 11:59 vm
Ag maar julle is hoogheilig. 😳🤭
Junie 23, 2020 om 12:15 nm
Net wanneer dit ons pas.
Junie 23, 2020 om 1:03 nm
Waarvan praat julle?
Junie 23, 2020 om 12:42 nm
Ons maak planne Toorts…. jy het niks gehoor nie. 🤔
Junie 23, 2020 om 1:04 nm
Ek is maar dowerig.
Junie 23, 2020 om 8:48 vm
Bring die point second second, dan kan ek die spinnekop skiet soos ek op my rug in die bed gelê en die bo’jaanspinnekop bokveld toe gejag het.
Junie 23, 2020 om 9:03 vm
Met ‘n geweer en al hoekom praat jy nou eers?
Junie 23, 2020 om 9:17 vm
Ek was op aandag soos wat die beriggie met al agt pote by die skuifdeur se gleuf ingebeur het.
Junie 23, 2020 om 10:04 vm
Hahahahaha, my skoonseun het iets anders daarmee geskiet. Iets wat vlieg.
Junie 23, 2020 om 10:17 vm
Ek ook, maar my point second second is arachnofobies ook.
Junie 23, 2020 om 10:18 vm
Ek kan net so dink. Ek is self bang vir die goedjies.
Junie 23, 2020 om 10:44 vm
Dis nie goedjies nie, dis monsters, Toortsie skryf mos eufemisties
Junie 23, 2020 om 10:51 vm
Daardie was monsters, met my eie oge gesien …
Junie 23, 2020 om 11:56 vm
Jaa. Jy kan dit bevestig. So groot soos ‘n huis.
Junie 23, 2020 om 12:03 nm
Daaroor sal ek mos nie jok nie, Toorst, sal ek?
Jy ook nie. 😁
Towerinne jok mos nie 😊 Party het maar net nie besef dis regtig so groot nie.
Natuurlik is dit monsters! Ek sal mos nie jok nie!
Daar’s dit nou gesertifiseer korrek. 💯
Junie 23, 2020 om 12:18 nm
Junie 23, 2020 om 10:05 vm
O my aarde, geniet ek nou die storie so dat ek vergeet my sinusse pla my al van gister af so erg dat ek siek voel. Die wind het die meense van die vuil lug darem weer weggewaai, daarom voel ek sommer ook klaar beter.
Junie 23, 2020 om 10:09 vm
Ai die sinusse. Ek sukkel ook daarmee. Ek spoel dit soms met sout-koeksodawater, maar ek is LUI!
Junie 23, 2020 om 10:10 vm
Ek dink ek vesrmoor myself met water deur die neus. Nou doen ek dit nie meer nie. Hoe meng en gebruik jy dit?
Junie 23, 2020 om 11:23 vm
Ek gebruik ‘n 3:1 tafelsout-koeksoda-oplossing. Ek meng drie maatlepels sout en een maatlepel koeksoda in ‘n bakkie wat dig seël, maar gebruik net een teelepel van die mengsel op 200 ml water 2 x per dag. Die water moet vooraf gekook en darem nog effens warm wees. Of jy kan die voorafbereide sachets koop by die apteek, maar dis redelik duur. Met die regte botteltjie om die mengsel in die neus te spuit, is dit baie maklik en verdrink jy nie jouself nie. Ek wa vir jou ‘n foto.
Baie dankie, Hester, watter foto? Ek is te bang om dit te spuit.
Ek hoop jy voel gou beter.
Junie 23, 2020 om 10:11 vm
Die tyd van die jaar is sleg vir my neus. Blommetjies, bytjies, stuifmeel, besoedelde lug. Dan kry ek myself lekker jammer, maar soms is dit seker ook nodig?
Junie 23, 2020 om 11:39 vm
O my vy!! En hier dog ek die storie is klaar…..
Junie 23, 2020 om 12:58 nm
Toortsie, hou moed, die res van ons is oppad, of sal ek nou sê ń paar van ons wat kwansuis rehab toe moet gaan. Ons kom gelaai, elk met ń tas. Myne is vol organiese wyn, ek het sopas die laastes in Woolies gekoop. Sien, daar is klaarblyklik nie sulfate of so iets in organiese wyn nie. So sê my baie slim doktors gasvrou. Hoekom sal mens dit wil drink, het ek gevra. Want sulfate maak jou oud voor jou tyd. Sien, toe dog ek nou so… dan drink ons baie van diè wyn, dan word ons dalk jonger? Soos in ń oormaat. Hester en Kameel en Christa sal so trots op ons wees, dan kan hulle sê dis te danke aan Camp Goldilocks. Ons raak al hoe jonger en kan hulle oueres uit die moeilikheid verlos. As die moeilikheid weer opdaag. Wanneer dit weer opdaag.
Junie 23, 2020 om 1:05 nm
Jajaaaa bring voorraad. Kyk in my kassie onder die wasbak in die kombuis asb. Daar is keelseermedisyne. Sal jy dit ook saambring?
Junie 23, 2020 om 1:08 nm
Maak so! Keelseermedisyne…? Soos in medisinale Frangelico, nè. Kom in ń kapsule voor? Ek het dit.
Junie 23, 2020 om 1:09 nm
Ja daar is witblits ook. Sê vir hulle dis water. Ek is dors en het keelseer man.
Junie 23, 2020 om 1:11 nm
Dink jy ons kan onsself op ń wirblits drip sit, Toorts? Aangesien ons nou opgeneem moet word!🧐
Junie 23, 2020 om 1:18 nm
Ek is seker Carien sal daarmee kan help.
Wil jy nie vir Hester en Kameel elkeen ‘n paar van daai kapsiles gee om te sluk nie? Hulle lyk baie gespanne.
Junie 23, 2020 om 1:21 nm
Maak so, Una to the rescue!
Junie 23, 2020 om 2:35 nm
Junie 24, 2020 om 12:26 nm
🤣🤣ja right Toorts medisyne…
Kyk, die inhoud is spierwit. Dit lyk soos water. Bting asb die hele kan saam.
Junie 23, 2020 om 1:10 nm
O gaats, nou wat het ek dan opgespoor?🙄🤔 Waar is Antonette, sy sal weet… Antonette kom in… Het ek alweer canabis hier beet? Ai tog.
Junie 23, 2020 om 1:20 nm
Witblits…nie wirblits nie. Of kan ons die spelling maar laat verbygaan? Wirblits klink na iets wat vinniger as blits werk.😉
Junie 23, 2020 om 1:39 nm
Onthou my kop is nog deurmekaar en niemand wil vir my sê wat gebeur het nie. Klink darem of jy uit die spinnekop se kloue uit is.
Junie 24, 2020 om 12:27 nm
Julle het seker a klaar gedrink vandaar die spelling….
Junie 24, 2020 om 4:39 nm
Junie 24, 2020 om 10:12 vm
Camp Goldilocks….klink soos n plek waar die Towerinne weer kan uithaak met hulle wirblits en cannabis en Oros!
Junie 24, 2020 om 10:17 vm
Junie 24, 2020 om 10:18 vm
Hul moet net genoeg van ons daarin sit. Ek wonder hoe lank Hester gaan kwaad bly en die wat buite is ook binne gaan wees?
Junie 24, 2020 om 12:05 nm
Jy is oppad, nè, WoordNoot? Wat het jy gepak?
Junie 25, 2020 om 2:50 nm
Ummmm….nie Doom nie. Pink gin. Droë sjampanje…..nougat bloukaas chocolates….dink dis al???
Junie 25, 2020 om 8:03 nm
Klink uitstekend! 😁
Junie 24, 2020 om 12:21 nm
Julle……Ek los julle net vir ‘n paar sae dan meng julle Oros, witblits en cannabis en probeer dit dan beter maak met organiese wyn? Nee griesels, ons gaan vir ewig in rehab wees.
Kamp Goldilocks is net ‘n naam hoor, dis ‘n draadhok!
Junie 24, 2020 om 4:38 nm
Dis goed vir keelseer.
Junie 24, 2020 om 12:29 nm
Ek moes toe maar kom kyk waaroor die bohaai op whatsapp gaan. Dames, dames….🤷‍♀️
Junie 28, 2020 om 8:52 vm
Aandag! Ek sê! Staan op aandag!
Julle is in kamp Goldilocks om jul binnestes uit te spoel. Elkeen wat by die hek ingaan sal deeglik deursoek word deur my. Geen tasse, sakke of handsakke sal toegelaat word nie. Slegs een stel ekstra skoon klere in jou hande en jou tande borsel.
Towerinne, ons moet nugter wees om die wêreld te kan red.
Broodina het binne die tyd skering agtergebly toe dit opgeblaas is. Sy kon mos nie weer deur nie en toe disentigreer ek dit. So sy is weg. 😉
Wees rustig, hier by kamp Goldilocks wil ons net die beste hê vir jul. 🤗
Junie 28, 2020 om 9:27 vm
Genade Sonell? Jy voel duidelik nie goed nie? Wat is dit jong? Kan ons jou nie help nie?
Junie 28, 2020 om 11:43 vm
Una, Una kom in. Sonell voel bietjie gespanne. Sal jy haar kan help ontspan asb?
Junie 28, 2020 om 5:24 nm
Ek ken julle maniertjies, geen ontspanning word hier toegelaat. 👮🏻‍♀️
Junie 28, 2020 om 5:25 nm
Genadiglik het jy nie die tent verpas nie. 😂
Junie 28, 2020 om 5:38 nm
Ja jis! Die witblits praat klaar met my…